Komission asetus (EY) N:o 1315/2001, annettu 29 päivänä kesäkuuta 2001, Kanariansaarten hedelmä- ja vihannesjalostealan tuotteiden arvioidun hankintataseen vahvistamisesta 1 päivän heinäkuuta ja 31 päivän joulukuuta 2001 väliseksi ajaksi



Virallinen lehti nro L 177 , 30/06/2001 s. 0035 - 0036



Komission asetus (EY) N:o 1315/2001, annettu 29 päivänä kesäkuuta 2001, Kanariansaarten hedelmä- ja vihannesjalostealan tuotteiden arvioidun hankintataseen vahvistamisesta 1 päivän heinäkuuta ja 31 päivän joulukuuta 2001 väliseksi ajaksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 3 artiklan 4 kohdan, sekä katsoo seuraavaa: (1) Asetuksen (ETY) N:o 1601/92 2 ja 3 artiklan mukaisesti hedelmä- ja vihannesjalostealan osalta olisi määritettävä sellaisten CN-koodeihin 2007 99 ja 2008 kuuluvien tuotteiden erityisten hankintataseiden määrät, jotka ovat kolmansista maista tuotaessa oikeutettuja vapautukseen tuontitulleista tai jotka saavat tukea lähetettäessä niitä muualta yhteisöstä. (2) Komission asetuksessa (EY) N:o 2790/94(3), sellaisena kuin se on viimeksi muutettuna asetuksella (EY) N:o 1620/1999(4), vahvistetaan Kanariansaarten tiettyjen maataloustuotteiden erityisen hankintajärjestelmän soveltamista koskevat yksityiskohtaiset säännöt. (3) Erityisen hankintajärjestelmän uudistuksen voimaantuloon asti olisi vahvistettava tase 1 päivän heinäkuuta ja 31 päivän joulukuuta 2001 väliseksi ajaksi, jotta voimassa olevan hankintajärjestelmän soveltaminen ei keskeydy. (4) Asetuksen (ETY) N:o 1601/92 mukaisesti hankintajärjestelmää sovelletaan 1 päivästä heinäkuuta. Näin ollen olisi säädettävä tämän asetuksen säännösten soveltamisesta viipymättä. (5) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 1601/92 2 ja 3 artiklaa sovelletaessa niiden hedelmä- ja vihannesjalosteiden, jotka ovat kolmansista maista tuotaessa oikeutettuja vapautukseen tuontitulleista tai joita yhteisö tukee, arvioidun hankintataseen määrät vahvistetaan liitteessä. 2. Liiteessä olevassa II osassa lueteltujen tuotteiden vahvistettuja määriä voidaan korottaa enintään 20 prosenttia, jos kokonaismäärää noudatetaan, sanotun kuitenkaan rajoittamatta mainitun taseen tarkistamista varainhoitovuoden aikana. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 2001. Komission puolesta Franz Fischler Komission jäsen (1) EYVL L 173, 27.6.1992, s. 13. (2) EYVL L 328, 23.12.2000, s. 2. (3) EYVL L 296, 17.11.1994, s. 23. (4) EYVL L 192, 24.7.1999, s. 19. LIITE Kanariansaarten hedelmä- ja vihannesjalostealan tuotteiden arvioitu hankintatase 1 päivän heinäkuuta ja 31 päivän joulukuuta 2001 välisenä aikana >TAULUKON PAIKKA>